

**Основна обука за родово одговорно буџетирање и негова примена во секторските политики и програми**

**Модул 2  
Родово одговорно буџетирање и негова примена во секторските политики и програми**

**Опис на обуката**

**Вежба:Зборувај објективно**

„Родовото буџетирање претставува стратегија која е насочена кон економската политика со фокусирање на владиниот буџет“ (Sharp 2003: 5).

Буџетот во својата суштина претставува прибирање и користење на јавните ресурси. Во таа смисла буџетот како силна политичка алатка има централна улога во планирањето и контролата на економските активности на една земја, а воедно има огромно влијание врз социјалната еднаквост.

Обуката треба да обезбеди разбирањето за родовите концепти и значењето на родово одговорното буџетирање како и специjализираните методи и алатки за родово-одговорно буџетирање вклучуваjќи и алатки за родова анализа.

Обуката е составена во седум поглавја кои треба да дадат одговор на следниве теми:

* Родово одговорно буџетирање и воведување на родовата перспектива во јавните финансии
* Одржливи развојни цели и Рамка за јавно трошење и финансиска одговорност (PEFA)
* Влезни точки за родово одговорно буџетирање
* Буџетско планирање: родова буџетска анализа, поврзаност на буџетот со родовите политики, родови податоци и клучни целни групи
* Родова буџетска изјава
* Дефинирање на родови индикатори
* Мониторинг, евалуација и известување за родово одговорно буџетирање

**Преглед на тематски целини**

|  |  |  |
| --- | --- | --- |
| **Тема** | **Ниво** | **Резултати од учење** |
| Родово одговорно буџетирање и воведување на родовата перспектива во јавните финасии | Основно | Учесниците да се запознаат со концептот и процесите на родово одговорно буџетирање  Да ги разберат клучните принципи за инклузивно и родово одговорно буџетирање |
| Одржливи развојни цели и Рамка за јавно трошење и финансиска одговорност(PEFA) | Основно | Да се запознаат со основите на РОБ во меѓународните документи и да направат поврзување на јавните политики со меѓународните стратегии за развој |
| Влезни точки за родово одговорно буџетирање | Основно | Да ги утврдат влезните точки за РОБ во процесот на стратешко планирање на јавни политики и буџет |
| Буџетско планирање: родова буџетска анализа, поврзаност на буџетот со родовите политики, родови податоци и клучни целни групи | Основно | Да научат начини и методи за подготовка на родова анализа на јавните политики  Да научат да анализираат податоци од родов аспект  Да научат да ги поврзуваат политиките со буџетот |
| Родова буџетска изјава | Основно | Да се запознаат со родово буџетска изјава и да научат кои се основните компоненти во истата |
| Дефинирање на родови индикатори | Основно | Да научат што се родови индикатори  Да знаат да ги идентификуваат или постават во дадени програми или јавни политики |

**Профил на учесници**

Обуката е соодветна за државни и јавни службеници од сите нивоа. Предност имаат службениците од стручна и раководна категорија.

**Број на учесници**

За да се обезбеди соодветна динамика на обуката, како и да се постигне ефикасност потребно е бројот на учесници да се движи во рамки од 15 до 20 учесници.

**Времетраење на обуката**

Обуката е со вкупно времетраење од 14 часа поделени во два работни дена. Агенда се состои од воведна, завршна сесија и 7 тематски сесии. Обуката може да се одржува како посебен модул или да се комбинира со други тематски модули.

**Начин на обука**

Обуката е во формат на интерактивна работилница. Пристапот на обучувачот е отворен, односно обучувачот има свој дел за презентација на содржините со простор за прашања и дискусии од страна на учесниците.

Обуката остава простор за вежби низ кои учесниците ќе може да ги употребат знаењата стекнати на обуката и директно да ги преиспитаат своите ставови како и ставовите и интересите на различните интересни групи.

Обуката е најдобро да се спроведува со физичко присуство затоа што бара интензивна интеракција и дискусии за вредносни системи и ставови. Сепак може брзо да се адаптира и за учење на далечина. Обуката треба да се реализира во простор кој нуди можност за градење на доверба меѓу учесниците како и простор за неформални дискусии за темата. Значајно е во групата на учесници да има застапеност на мажи и жени како и различни етнички заедници.

**Пристап на обучувачот/чите**

Целта на работилницата е да обезбеди средина учесниците да ги применат стекнатите знаења на обуката, да ги преиспитаат своите ставови како и да разменат искуства. Презентациите треба да ги опфатат основните прашања за темата и да се остави простор за дискусија. Аудиовизуелните помагала имаат клучно значење за презентациите бидат поефективни.

Примена на соодветен распоред на седење може да поттикне активното учество и да охрабри размена на искуства помеѓу учесниците. Препорачливо е учесниците да седат во мали групи околу маса. Во просторијата треба да има доволно простор за играње улоги, демонстрирање и вежби за раздвижување.

**Материјали**

План за работилницата (со детален опис на содржината како и методи и техники на работа за обучувачот)

Презентации, види прилог Презентации

Материјали за учесниците (работни листови, прашалници, презентации, евалуации и дополнителни материјли за читање), види прилог Вежби и Материјали

**Технички средства**

Преносен компјутер

Дигитална табла или LCD проектор

**Евалуација**

Завршната евалуација за обука се користи да се добијат повратни информации од учесниците за квалитетот и вредноста на обуката. Информациите од евалуацијата исто така може да помогнат да се подобрите содржината и спроведувањето на обуката во иднина како и да се прифатат одредени сугестии за подобрување во делот на логистика и организација на истата.

**Забелешка**

Сите материјали и презентации кои се дадени во овој документ се приложени како пример. Секој обучувач согласно претходно проценетите потреби на групата учесници како и нивниот интерес може да направи прилагодување на материјалите и презентациите. Дневниот план за работа исто така треба да биде флексибилен согласно динамиката за работа на самата група.